*Projekts*

LATVIJAS REPUBLIKAS MINISTRU KABINETS

2019.gada Noteikumi Nr.\_\_\_

Rīgā (prot. Nr.\_\_\_\_\_.§)

**Konkurences padomes nolikums**

*Izdoti saskaņā ar Valsts pārvaldes*

*iekārtas likuma* [*16.panta*](http://m.likumi.lv/ta/id/63545-valsts-parvaldes-iekartas-likums#p16) *pirmo daļu*

1. Konkurences padome ir ekonomikas ministra pārraudzībā esoša tiešās pārvaldes iestāde.

2. Konkurences padome saskaņā ar Konkurences likumā, Negodīgas mazumtirdzniecības prakses aizlieguma likumā, Reklāmas likumā un citos normatīvajos aktos noteiktajām funkcijām un uzdevumiem īsteno valsts politiku konkurences attīstības un aizsardzības jautājumos.

3. Konkurences padomi vada Konkurences padomes priekšsēdētājs (turpmāk – priekšsēdētājs), kas pilda Valsts pārvaldes iekārtas likumā tiešās pārvaldes iestādes vadītājam un Konkurences likumā priekšsēdētājam noteiktās funkcijas.

4. Konkurences padomes uzdevumu izpildi nodrošina koleģiāla un neatkarīga lēmējinstitūcija – padome, kā arī izpildinstitūcija un citas Konkurences padomes struktūrvienības.

5. Konkurences padomes izpildinstitūcija un citas struktūrvienības veic padomes sekretariāta un ekspertu funkcijas, organizējot autonomu lietu izpētes darbu un sagatavojot materiālus un dokumentu projektus izskatīšanai padomē, kā arī nodrošinot lēmumu izpildi.

6. Konkurences padomes darbības tiesiskumu nodrošina priekšsēdētājs. Priekšsēdētājs ir atbildīgs par iekšējās kontroles un pārvaldes lēmumu pārbaudes sistēmas izveidošanu un darbību.

7. Konkurences padome reizi gadā sagatavo publisko pārskatu un normatīvajos aktos noteiktā kārtībā informē sabiedrību par tās darbību.

8. Konkurences padome sagatavo un iesniedz Ekonomikas ministrijā normatīvajos aktos noteiktos pārskatus par tās darbību un budžeta līdzekļu izlietojumu.

9. Atzīt par spēku zaudējušiem Ministru kabineta 2008. gada 29. septembra noteikumus Nr. 795 “Konkurences padomes nolikums” (Latvijas Vēstnesis, 2008, 153. nr.; 2010, 49. nr.).

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē. Eglītis